Poštovane ravnateljice, poštovani ravnatelji,

temeljem mnogobrojnih upita koje dobivamo ovih dana za plaćanje smještaja i prehrane u učeničkim domovima dužni smo istaknuti da je vezano za organizaciju rada odgojno-obrazovnih ustanova Vlada Republike Hrvatske donijela Odluku o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu (Narodne novine, broj 29/2020) te Odluku o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu (Narodne novine, broj 32/2020).

Sukladno navedenome, upućujemo vas da za učenike koji za vrijeme obustave nastave ne koriste usluge učeničkog doma, odnosno podrazumijeva se da imaju opravdani izostanak, u tom periodu ne naplaćujete troškove roditeljskog udjela korištenja usluga.

U slučaju da su troškovi za mjesec ožujak već naplaćeni, umanjit će se za iznos izostanka u sljedećem mjesecu u kojem će učenik nastaviti koristiti usluge smještaja i prehrane u učeničkom domu.

Također, s obzirom na neizvjestan razvoj svakodnevnih događanja vezano uz situaciju s Covid-19, molimo Vas da kontinuirano pratite web stranicu Ministarstva znanosti i obrazovanja  <https://mzo.gov.hr/> na poveznici <https://skolazazivot.hr/nastava-na-daljinu-cesta-pitanja-i-odgovori/>, gdje se stalno nadopunjavaju odgovori na često postavljena pitanja (ČPP).

S poštovanjem,

Uprava za odgoj i obrazovanje